بیلمه دیم ، اویدوم بو مجنون کؤنلومون فریادینه
عشقه دیل وئردیم ، بلادن باشقا بیر شئی گؤرمه دیم
روحی مجروحیم گؤزل لردن وفا بکلر یئنه
من هنوز اصلا جفادان باشقا بیر شئی گورمه دیم
گؤرمه دیم اصلا تیکان سیز گول ، قارانلیق سیز ایشیق
هر وصالی دایما تعقیب ائدر بیر آیریلیق
سؤیله ییرلر: دایمی ذؤوقو سعادت وار ، یازیق!
سئیر ائدیب بوش ادعادن باشقا بیر شئی گؤرمه دیم
گؤردویوم هر مضطرب سیمایه دؤیدوم مرحمت
یاره ، هم اغیاره یار اولدوم دا ، سئودیم بی جهت
آشینا ظن ائتدیگیم هر اوزده هیهات ! عاقبت
بوش تملق دن ، ریادان باشقا بیر شئی گؤرمه دیم
هر محبت بیر خیانت ، هر گولوش بیر حیله دیر
هر سعادت روحو اوخشار چوخ سؤنوک بیر شعله دیر
بلکه وار سهویم؟ فقط گؤردوکلریم هّپ بؤیله دیر…
گؤرمه دیم ٰ اصلا بلادان باشقا بیر شئی گؤرمه دیم
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab